Bergenspolitiet brukte psykolog for å overbevise moren om at Monika begikk selvmord
MMS/SMS: 2200 E-post: 2200@vg.no Tlf: 22 00 00 00 Tidligere Kripos-topp Asbjørn Hansen mener politiet ville manipulere henne i avhøret. Hansen, som i vinter gikk i gang med å gjennomgå hele etterforskningen til bergenspolitiet, bemerker spesifikt i sin rapport at han opplevde avhøret av Kristina vinteren 2012, som et ledd i å manipulere henne til å tro at datteren hadde begått selvmord. VG+: Drapsjegeren Asbjørn Hansen sier til VG at han ikke ønsker å kommentere rapporten utover det VG har gjengitt. - Men jeg står for det jeg har skrevet i rapporten min, sier Hansen til VG.Vinteren 2012, nesten et halvt år etter at Kristina Sviglinskaja hun kom hjem fra jobb og fant datteren død, var mammaen i et større avhør med politiet. Monikas mor fikk i dette avhøret fikk fremlagt en rekke oppsummerende opplysninger, som skulle skape forståelse for at hennes åtte år gamle datter hadde tatt sitt eget liv, og at det ikke kunne ligge noe kriminelt bak dødsfallet. Politiet hadde på dette tidspunktet etterforsket saken siden november året før, og ikke på noe vis klart å knytte en fremmed person til åstedet hvor Monika ble funnet død. Etter det VG får opplyst forklarte politiet Kristina at de mente det ville være svært sannsynlig at de ville ha funnet spor dersom en fremmed person hadde vært i leiligheten på Sotra sammen med datteren da hun døde.Politiet refererte til krisepsykolog Jakob Inge Kristoffersen, og det han kan si om selvmord blant barn. Kristoffersen har i en årrekke vært tilknyttet politiet, og var blant annet inne som krisepsykolog etter Nokas-ranet i 2004. Han har jobbet fast med politiet som fagfelt siden 1987. Ifølge tall fra Statistisk sentralbyrå skal tre barn under ti år ha begått selvmord de siste 25 årene. Ett av disse barna i statistikken er Monika. I avhøret med Monikas mamma kom politiet med påstander, basert på krisepsykologens samtaler med politiet, om at selvmord blant barn forekommer. Når det skjer, er det ikke uvanlig at det kan skje gjennom lek. Videre ble det argumentert for at barn ikke forstår at handlinger, som skal etterligne selvmord, ikke er mulig å ta tilbake. Barn forstår ikke nødvendigvis at de ikke kan angre konsekvensene.I avhøret understreket etterforskerne samtidig at det ikke nødvendigvis er slik at et barn hadde noe ønske om å ta livet sitt, men at det mer vil være et resultat av uforsiktighet som foreldrene ikke kan lastes for. VG har konfrontert Jakob Inge Kristoffersen med faktaene som politiet har gjengitt fra ham, og krisepsykologen reagerer nå på det som har skjedd. - Jeg opplever at politiet har vridd på uttalelsene mine, og de har ikke tatt med noe av det første som jeg understreket overfor dem: At det var svært lite sannsynlig at Monika hadde tatt sitt eget liv. Jeg oppfordret dem til å etterforske videre, sier Kristoffersen til VG. Han sier at han var i den aktuelle samtalen med politiet 27. februar 2012 for å snakke om temaet barn og selvmord. - Jeg reagerer på at de har presentert et utvalg av mine sitater overfor mor, sier Kristoffersen.Krisepsykologen sier han husker at han spurte politiet om de hadde noen mistenkte i saken. - Da svarte de at de som de hadde hatt inne til avhør, hadde alibi, sier han. - Hva tenkte du da saken ble henlagt av politiet som selvmord? - Jeg tenkte at de ikke hadde klart å komme noe videre, sier Kristoffersen.På nåværende tidspunkt har politiet siktet Kristinas tidligere samboer for å ha drept hennes åtte år gamle datter. Det nå antatte drapsofferet Monikas mamma har flere ganger uttalt til pressen at hun underveis i etterforskningen følte at politiet presset henne til å godta noe som hun ikke ville godta. Hun hadde aldri noen tro på at datteren hennes hadde tatt livet sitt. BAKGRUNN: Hvem drepte min Monika? (krever innlogging) Også i møte med andre politifolk med ledende roller på Fjell og Sund lensmannskontor, skal Kristina ha opplevd at hun ble veiledet i en retning av å tro at datteren hennes kunne ha tatt livet sitt.Bistandsadvokat Stig Nilsen sier til VG at han står bak Kristinas opplevelse av at politiet prøvde å få henne til å forstå at datteren kunne ha tatt livet sitt. - Det var slik hun opplevde det, og jeg forstår henne. I fortsettelsen er det viktig for oss å skille mellom de to etterforskningene. I den gamle etterforskningen, opplevde ikke Kristina å bli tatt tilstrekkelig på alvor. Den delen av etterforskningen skal nå etterforskes, og vi føler vi har fått sagt det vi ønsker å si om den, sier Nilsen. Han viser til at saken er anmeldt til Spesialenheten, og at enkeltpersoner i etterforskningen vil bli avhørt om helt spesifikke forhold der. - For Kristina er det nå viktig å konsentrere seg om den nye etterforskningen, og både hun og jeg opplever at vi nå blir tatt på alvor av politiet, og at de gjør en samvittighetsfull og god jobb, sier Nilsen til VG. Bergenspolitiet vil ikke kommentere saken så lenge den etterforskes av Spesialenheten.
Bergenspolitiet brukte informasjon fra en anerkjent krisepsykolog da de i avhør skulle underbygge overfor Monikas mor at datteren kunne ha begått selvmord.